

# Materiál na rokovanie

**Hospodárskej a sociálnej rady SR**

# dňa 5.10.2015

**K bodu č. 3)**

**Stanovisko k**

**návrhu nariadenia vlády Slovenskej republiky, ktorým sa ustanovuje suma minimálnej mzdy na rok 2016**

**Všeobecne k návrhu nariadenia:**

ZMOS prerokovalo návrh o sume minimálnej mzdy na rok 2016 so sociálnymi partnermi, pričom v rámci týchto rokovaní nedošlo k dohode o výške minimálnej mzdy na rok 2016. Ministerstvo následne po rokovaniach so sociálnymi partnermi v súlade s ustanovením § 7 ods. 3 zákona č. 663/2007 Z. z. o minimálnej mzde pripravilo na rokovanie Hospodárskej a sociálnej rady Slovenskej republiky vlastný návrh na úpravu sumy mesačnej minimálnej mzdy na rok 2016 na 400 euro mesačne, čo predstavuje 2,299 euro na hodinu. Minimálnu mzdu, ktorú ZMOS považuje za štandardný ekonomický nástroj, je potrebné nastaviť pre rok 2016 s prihliadnutím na kritériá, ktoré sú stanovené v zákone o minimálnej mzde. ZMOS akceptuje návrh na úpravu minimálnej mzdy na rok 2016 úroveň 400 euro, čo predstavuje 2,299 eura za každú odpracovanú hodinu. V porovnaní s minimálnou mzdou stanovenou pre rok 2015 sa jedná o navýšenie o 5,26%. Tento návrh je v súlade s odporúčaniami Rady ZMOS zo dňa 20.05.2015, o ktorých boli informovaní členovia Hospodárskej a sociálnej rady SR.

**Pripomienky k návrhu nariadenia:**

ZMOS k návrhu nariadenia pripomienky neuplatňuje.

**Záver:**

ZMOS navrhuje, aby HSR SR odporučila návrh nariadenia na ďalšie legislatívne konanie.

**Michal Sýkora**

**predseda**